Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16823

10. Annex — V. kötet Előszó Történeti háttér A légiforgalmi távközlésre vonatkozó nemzetközi előírásokat és ajánlott gyakorlati eljárásokat a Nemzetközi Polgári Légiközlekedési Egyezmény (Chicago 1944) 37. cikkelyének rendelkezései alapján a Tanács először 1949 május 30-án fogadta el és foglalta a 10. számú Annex-be. Az előírások 1950 március 1-én léptek hatályba. A nemzetközi előírások és ajánlott gyakorlati eljárások a Távközlési Bizottság 1949 januári harmadik ülésének javaslatai alapján kerültek kidolgozásra. A hetedik kiadásáig bezárólag a négy részt és a mellékleteket tartalmazó 10. Annex-et egy kötetben adták ki a következők szerint: 2007/70/II. szám I. rész Berendezések és rendszerek. II. rész Rádió frekvenciák. III. rész Eljárások. IV. rész Kódok és rövidítések. A 42. számú módosítással a IV. részt törölték az Annexből; a fenti részben levő kódokat és rövidítéseket a Doc 8400 jelzésű új kiadványban helyezték el. A 44. számú módosítás 1965 május 31-i elfogadása után a 10. Annex hetedik kiadása már két kötetben jelent meg: I. kötet (Első kiadás) I. rész - Berendezések és rendszerek II. rész - Rádió frekvenciák II. kötet (Első kiadás) Távközlési eljárások A 70. számú módosítás 1965 március 20-i elfogadása után a 10. Annex-et öt kötetre szerkesztették át. Ezek a következők: I. kötet Rádiónavigációs berendezések II. kötet Távközlési eljárások III. kötet Távközlési rendszerek IV. kötet Felderítő radar és összeütközés elkerülését biztosító rendszerek V. kötet Légiforgalmi rádió frekvencia tartomány felhasználás A 70. számú módosítás alapján a III. és IV. kötetet 1995-ben és a 71. számú módosítás alapján az V. kötetet 1996-ben adták ki. Az A. táblázat a 10. Annex V. kötetének a 71. számú módosítást követő módosításait jelzi a fontosabb témakörök felsorolásával és az időpontok megjelölésével együttesen, amely időpontokban azokat a Tanács elfogadta, érvénybe léptek illetve alkalmazhatóvá váltak. A szerződő államok tevékenysége Az eltérések jelentése Felhívjuk a szerződő államok figyelmét az Egyezmény 38. cikkelyéből adódó azon kötelezettségükre, hogy a szerződő állam értesítse a Szervezetet bármely eltérésről, amely saját országos előírásai és gyakorlata illetve a jelen Annex nemzetközi előírásai és ennek bármely módosítása között van. Felkérjük továbbá a szerződő államokat, hogy az ilyen értesítést terjesszék ki valamennyi olyan eltérésre is, amely a jelen Annex-ben található ajánlott gyakorlati eljárásokat és ezek bármely módosítását érinti, amennyiben ezen eltérések a légiközlekedés biztonsága szempontjából lényegesek. Ezen felül kérjük, hogy a szerződő államok folyamatosan tájékoztassák a Szervezetet bármilyen jövőbeni eltérésről valamint a korábbiakban jelzett eltérés megszűnéséről. A jelen Annex minden egyes módosításának elfogadását követően minden szerződő államnak levelet küldünk majd el, melyben kérjük az eltérésekről szóló tájékoztatást. Felhívjuk a szerződő államok figyelmét a 15. Annex rendelkezéseire, amelynek alapján saját országos szabályaik és gyakorlatuk valamint a vonatkozó ICAO előírások és ajánlott gyakorlati eljárások közötti eltérésekről szóló tájékoztatásaikat az Egyezmény 38. cikkelyében előírt kötelezettségük mellett a Légiforgalmi Tájékoztató Szolgálat útján is tegyék közzé. A tájékoztatások továbbítása és közzététele A jelen Annex-ben ismertetett nemzetközi előírások és ajánlott gyakorlati eljárások alapján biztosított, a légijárművek üzemeltetését érintő létesítmények, szolgálatok és eljárások létrehozását illetve megszüntetését a 15. Annex előírásainak megfelelően jelentsék be. Az Annex szövegének felhasználása a nemzeti előírásokban A Tanács 1948 április 13-án elfogadott határozatában felhívja a szerződő államok figyelmét arra, hogy kivánatos a szabályozó jellegű ICAO előírások pontos nyelvezetének lehető legnagyobb mértékű alkalmazása saját országos (nemzeti) előírásaikban valamint a nemzetközi előírásoktól való eltérések jelentése, beleértve bármely további nemzeti előírást, amely a nemzetközi légiforgalom biztonsága vagy rendszeressége szempontjából lényeges lehet. Ahol lehetséges, a jelen Annex előírásait úgy 2007/70/II. szám fogalmaztuk meg, hogy ez lényeges szövegbeni módosítások nélkül megkönnyítse a nemzeti előírásokba történő felvételt. Az Annex részeinek jogállása Az Annex a következő részekből áll, de nem feltétlenül szükséges, hogy minden rész megtalálható legyen minden egyes Annex-ben. Az egyes részek jogállása a következő: 1.— Az Annex anyaga:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes